《岁残风雨满腹牢骚，拈笔长吟藉舒沈闷二首 其二》
清代·王德爵

桃花林外酒旗飘，曾醉东风听绿幺。昔日疏狂齐阮籍，几人勋绿似班超。

草非指佞心终直，桐即知音尾已焦。万事不能能饮酒，月明戏举玉杯邀。

作者简介：字寅甫，天资高朗多才，擅长外科兼理内科，悬壶华墅，施诊无分贫富，不计酬谢，曾有诗句云：『虽为谋生计，常存利济心。』殁于光绪辛卯年，享年七十四。著有《自娱随笔》等诗文集。